open-index/open-wikipedia-markdown huggingface dataset:
ইয়ান হান্না

**ইয়ান ক্যাম্পবেল হান্না** (১৬ ডিসেম্বর ১৮৭৪ - ৭ জুলাই ১৯৪৪) ছিলেন একজন ব্রিটিশ শিক্ষাবিদ, লেখক এবং কনজারভেটিভ পার্টির রাজনীতিবিদ।

## পটভূমি
হান্না চিচেস্টারে জন্মগ্রহণ করেন। তিনি ব্রাইটনের ভিকার এবং পরবর্তীতে চিচেস্টারের ডিন রেভারেন্ড প্রিবেন্ডারি জন জুলিয়াস হান্নার জ্যেষ্ঠ পুত্র। তিনি উইন্ডলেশ্যাম হাউস স্কুল, উইনচেস্টার কলেজ এবং কেমব্রিজের ট্রিনিটি কলেজে শিক্ষিত ছিলেন। ১৮৯৯ সালে তার ছোট ভাই উইলিয়াম দ্বিতীয় বোয়ার যুদ্ধের প্রাথমিক হতাহতদের একজন হয়ে ওঠেন যখন তিনি তালানা পাহাড়ের যুদ্ধের পরের দিন একটি গোলা পড়ে নিহত হন।

হান্না ১৯০৪ থেকে ১৯০৬ সাল পর্যন্ত নোভা স্কটিয়ার উইন্ডসরের কিংস কলেজ বিশ্ববিদ্যালয়ের সভাপতি ছিলেন। ১৯০৪ সালে তিনি আমেরিকান শিল্পী এডিথ ব্র্যান্ডকে বিয়ে করেন। ইংল্যান্ডে কিছু সময় কাটানোর পর, হান্না ১৯১৫ সালে আমেরিকায় ফিরে আসেন এবং ওবারলিন থিওলজিক্যাল সেমিনারিতে গির্জার ইতিহাসের অধ্যাপক হন। ১৯২৫ সালে তিনি আবার যুক্তরাজ্যে ফিরে আসেন এডিনবার্গের কাছে তার পারিবারিক সম্পত্তিতে বসবাসের জন্য।

১৯২৪ সালের সাধারণ নির্বাচনে তিনি সান্ডারল্যান্ডের জন্য লিবারেল প্রার্থী হিসেবে প্রথম সংসদে প্রতিদ্বন্দ্বিতা করেন, কিন্তু সফল হননি। ১৯৩৫ সালের সাধারণ নির্বাচনে তিনি বিলস্টন নির্বাচনী এলাকার সংসদ সদস্য (এমপি) নির্বাচিত হন এবং ১৯৪৪ সালে ৬৯ বছর বয়সে মৃত্যুবরণ না করা পর্যন্ত এই আসনে অধিষ্ঠিত ছিলেন।

## তথ্যসূত্র

## বহিঃসংযোগ

বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:উইনচেস্টার কলেজে শিক্ষিত ব্যক্তি
বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:১৯৪৪-এ মৃত্যু
বিষয়শ্রেণী:১৮৭৪-এ জন্ম
বিষয়শ্রেণী:উইন্ডলেশ্যাম হাউস স্কুলে শিক্ষিত ব্যক্তি
পাউলো এনরিকে গাঁসু

**পাউলো এনরিকে চাগাস দে লিমা** (, ; জন্ম: ১২ অক্টোবর ১৯৮৯; **পাউলো এনরিকে গাঁসু** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সে এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০০৯ সালে, গাঁসু ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় এক বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১০ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।

## প্রারম্ভিক জীবন
পাউলো এনরিকে চাগাস দে লিমা ১৯৮৯ সালের ১২ই অক্টোবর তারিখে ব্রাজিলের আনানিন্দেউয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গাঁসু ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০০৯ সালের ২৭শে সেপ্টেম্বর তারিখে তিনি কোস্টা রিকা অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফ্লুমিনেন্সে ফুটবল ক্লাবের খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:ব্রাজিলের আন্তর্জাতিক যুব ফুটবলার
বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার
বিষয়শ্রেণী:ব্রাজিলের অলিম্পিক ফুটবলার
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:সান্তোস ফুটবল ক্লাবের খেলোয়াড়
বিষয়শ্রেণী:সাও পাওলো ফুটবল ক্লাবের খেলোয়াড়
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:আমিয়েঁ স্পোর্টিং ক্লাবের খেলোয়াড়
বিষয়শ্রেণী:২০১২ গ্রীষ্মকালীন অলিম্পিকের ফুটবলার
বিষয়শ্রেণী:২০১১ কোপা আমেরিকার খেলোয়াড়
বিষয়শ্রেণী:অলিম্পিক রৌপ্যপদক বিজয়ী ব্রাজিলীয়
বিষয়শ্রেণী:২০১৬ কোপা আমেরিকার খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:স্পেনে ব্রাজিলীয় প্রবাসী ক্রীড়াবিদ
বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
হোতা কারাহোতা

**হোতা কারাহোতা** হলো **হুয়ান হোসে তোরেস গুতিয়েরেসের** (জন্ম ২০০২) মঞ্চ নাম। তিনি একজন স্প্যানিশ ড্র্যাগ কুইন, যিনি *ড্র্যাগ রেস স্পেন*-এর দ্বিতীয় মৌসুমে প্রতিযোগিতা করেছিলেন।

## প্রাথমিক জীবন
হোতা কারাহোতা ২০০২ সালের ডিসেম্বরে হেরেজ দে লা ফ্রন্তেরায় জন্মগ্রহণ করেন এবং ২০২০ সালে মাদ্রিদের মালাসানইয়াতে চলে যান।

## পেশাজীবন
হোতা কারাহোতা রক মিউজিক দল কুইন্স ইয়েয়েস প্রতিষ্ঠা করেন এবং একটি ড্র্যাগ উৎসব আয়োজনেও সহায়তা করেন।

২০২২ সালে হোতা কারাহোতা *ড্র্যাগ রেস স্পেন*-এর দ্বিতীয় মৌসুমে প্রতিযোগিতা করেন। তিনি ড্র্যাগ শিল্পী লা প্রোহিবিদার "বালোনসেস্তো" গানে সহকর্মী প্রতিযোগী জুরিজি দের ক্লির বিরুদ্ধে ঠোঁট মেলানো প্রতিযোগিতায় পরাজিত হন এবং এই মৌসুমের জন্য বাদ পড়েন। তিনি ছিলেন চতুর্থ বাদ পড়া প্রতিযোগী। তিনি ছিলেন এখন পর্যন্ত *ড্র্যাগ রেস* ফ্র্যাঞ্চাইজির সর্বকনিষ্ঠ প্রতিযোগী।

২০২৩ সালের ১৭ই ফেব্রুয়ারী, তিনি লা প্রোহিবিদার সাথে "তে ভয় আ আবানদোনার" শিরোনামে একটি ভিডিও ক্লিপ প্রকাশ করেন। ২০২৩ সালের মে মাসে, হোয়াকিন লোপেজ বুস্তামান্তে এবং মানুয়েল মোরাগা দ্বারা উপস্থাপিত *হিতানোস* পডকাস্টে তার সাক্ষাতকার নেওয়া হয়েছিল।

## ব্যক্তিগত জীবন
হোতা কারাহোতা বলেন, "আমার চেয়ে বেশি বৈচিত্র্যময় আর কেউ নেই: আমি একজন যাযাবর, উভকামী, রূপান্তরকামী-অ-দ্বৈত লিঙ্গ, মঙ্গলগ্রহের ড্রাগ কুইন এবং লোকজ সংস্কৃতির মানুষ।"

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:ট্রান্সজেন্ডার ড্র্যাগ পারফর্মার
গিল অ্যাকশন ফান্ড

**গিল অ্যাকশন ফান্ড** হল একটি মার্কিন ৫০১(গ)(৪) প্রচারণা সংস্থা যেটি ২০০৫ সালে সমাজসেবী এবং উদ্যোক্তা টিম গিল দ্বারা প্রতিষ্ঠিত হয়েছিল। এই সংস্থার লক্ষ্য হলো এলজিবিটি মানুষের সমতা নিয়ে আসার উদ্দেশ্যে যাঁরা কাজ করছেন, সেই সব ব্যক্তি ও সংস্থার জন্য সম্পদ বা সহায়তা প্রদান করা যাতে আইনগত ব্যবস্থা এবং রাজনৈতিক ও নির্বাচনী প্রক্রিয়ার মাধ্যমে এই সমতা আসতে পারে।

## সংক্ষিপ্ত বিবরণ
গিল অ্যাকশন'স পলিটিক্যাল আউটগিভিং প্রোগ্রামটি এলজিবিটি ব্যক্তিদের জন্য পূর্ণ সমতা অর্জনের উদ্দেশ্যে লেসবিয়ান, গে, উভকামী, ট্রান্সজেন্ডার (এলজিবিটি) এবং সহযোগী রাজনৈতিক দাতাদের একটি নেটওয়ার্ককে সংযুক্ত করার জন্য কাজ করে।

গিল অ্যাকশন সংস্থা গিল ফাউন্ডেশনের অধীন নয়। ৫০১(গ)(৪) সংগঠন হিসেবে, গিল অ্যাকশন সেইসব রাজনৈতিক এবং অন্যান্য সংস্থাগুলিকে সমর্থন করতে পারে যারা এলজিবিটি ব্যক্তি এবং তাদের পরিবারকে সুরক্ষা প্রদানকারী আইন পাসের জন্য সক্রিয়ভাবে তদবির করছে।

## ইতিহাস
গিল অ্যাকশন প্রতিষ্ঠার আগে, ২০০৪ সালে টিম গিলের রাজনৈতিক অবদানের ফলে ডেমোক্র্যাটেরা কলোরাডো সাধারণ পরিষদের নিয়ন্ত্রণ নিয়েছিল এবং কেন সালাজার মার্কিন সিনেটে নির্বাচিত হতে সাহায্য পেয়েছিলেন।

২০০৬ সালের মধ্যবর্তী নির্বাচনের সময়, গিল অ্যাকশনের সাথে কাজ করা দাতাদের জাতীয় নেটওয়ার্ক ১১টি রাজ্যে ৬৮টি রাজনৈতিক প্রচারণায় ২.৮ মিলিয়ন ডলারেরও বেশি অর্থ প্রদান করে। তাদের লক্ষ্য ছিল এলজিবিটি-পন্থী রাজনীতিবিদদের সুরক্ষা দেওয়া অথবা সমকামী-বিরোধী হিসেবে বিবেচিত নির্বাচিত কর্মকর্তাদের পদচ্যুত করা; গিল অ্যাকশনের করা ভোট প্রচারে ৫৬টি স্থানে জয় এসেছিল।

২০১০ সালে, টিম গিল এমন একটি দ্বিদলীয় স্বাধীন ব্যয় প্রচারের জন্য প্রাথমিক অর্থায়ন প্রদান করেছিলেন, যার উদ্দেশ্য ছিল নিউ ইয়র্ক অঙ্গরাজ্যের সেইসব সিনেটরদের অপসারণ করা যাঁরা সমলৈঙ্গিক বিবাহের বিরুদ্ধে ভোট দিয়েছিলেন। "ফাইট ব্যাক নিউ ইয়র্ক" নামক এই প্রচারণা সফলভাবে সিনেটর হিরাম মনসেরেট (ডি-কুইন্স), সিনেটর উইলিয়াম স্ট্যাচোস্কি (ডি-বাফেলো) এবং সিনেটর ফ্রাঙ্ক পাডাভান (আর-কুইন্স) কে ক্ষমতাচ্যুত করে, তাঁদের প্রত্যেকের স্থলে সমলৈঙ্গিক বিবাহ সমর্থনকারী সিনেটরদের নিয়োগ করা হয়।

প্রতিষ্ঠার পর থেকে, গিল অ্যাকশন আইওয়া, হাওয়াই, ম্যাসাচুসেটস এবং মিশিগানের পৌরসভাগুলিতে বৈষম্যহীন আইন পাস এবং সুরক্ষায় ভূমিকা পালন করেছে। গিল অ্যাকশন কলোরাডো, কানেকটিকাট, হাওয়াই, ইলিনয়, আইওয়া, মেইন, নিউ হ্যাম্পশায়ার, নিউ ইয়র্ক, রোড আইল্যান্ড, ভার্মন্ট এবং উইসকনসিনে সম্পর্কের স্বীকৃতি (নাগরিক ইউনিয়ন, বিবাহ ইত্যাদি) আইন পাস এবং সুরক্ষায়ও ভূমিকা পালন করেছিল।

## তথ্যসূত্র

## বহিঃসংযোগ

* গিল অ্যাকশন ফান্ড
* ন্যাশনাল গে অ্যান্ড লেসবিয়ান টাস্ক ফোর্স: ওয়াশিংটন ব্লেড নিবন্ধের পুনর্মুদ্রণ "গিল ফলাফল-ভিত্তিক সক্রিয়তায় বিশেষ স্থান খুঁজে পেয়েছে"
* বে এরিয়া রিপোর্টার: "গিল অ্যাকশন ফান্ড: গুরুতর এলজিবিটি রাজনীতি" 

বিষয়শ্রেণী:২০০৫-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:২০০৫-এ প্রতিষ্ঠিত সংগঠন
বিষয়শ্রেণী:এলজিবিটি সামাজিক মাধ্যম পরিষেবা
সালিম হাদ্দাদ

**সালিম হাদ্দাদ** (জন্ম: ১৯৮৩) একজন লেখক, চলচ্চিত্র নির্মাতা এবং ইরাকি-জার্মান ও ফিলিস্তিনি-লেবানীয় বংশোদ্ভূত সাহায্য কর্মী। তার প্রথম উপন্যাস *গুয়াপা* ২০১৬ সালে প্রকাশিত হয়।

## প্রারম্ভিক জীবন
সালিম হাদ্দাদ ১৯৮৩ সালে কুয়েত শহরে একজন লেবানিজ-ফিলিস্তিনি পিতা এবং ইরাকি-জার্মান মাতার ঘরে জন্মগ্রহণ করেন।  তার ফিলিস্তিনি খ্রিস্টান দাদী নাজারেথে জন্মগ্রহণ করেন এবং নাকবার সময় বৈরুতে স্থানান্তরিত হওয়ার আগে হাইফায় থাকতেন। লেবাননের গৃহযুদ্ধের সময় তার বাবা-মা বাগদাদে দেখা করেন এবং ইরাক–ইরান যুদ্ধের সময় কুয়েতে চলে আসেন। হাদ্দাদের জন্মের পর উপসাগরীয় যুদ্ধের সময় পরিবারটি আবার সাইপ্রাসে চলে আসে। পরবর্তীতে হাদ্দাদ আম্মান এবং লন্ডনে বেড়ে ওঠেন ও শিক্ষালাভ করেন। তিনি কানাডার একটি বিশ্ববিদ্যালয়ে অর্থনীতি বিষয়ে পড়াশোনা করেন।

## বই
হাদ্দাদের প্রথম উপন্যাস *গুয়াপা* আদার প্রেস দ্বারা ২০১৬ সালের মার্চে প্রকাশিত হয়। ২৪ ঘন্টার পটভূমিতে রচিত এই বইটিতে রাসা নামক একজন সমকামী পুরুষের গল্প বলা হয়, যিনি একটি নামহীন আরব দেশে বসবাস করেন এবং ধর্মীয় ও রাজনৈতিক অস্থিরতার মাঝে জীবনের পথ খুঁজে পাওয়ার চেষ্টা করছেন।

এই উপন্যাসটির কিছু অংশ *[[ভাইস (ম্যাগাজিন)|ভাইস]]* এবং *কালিমা* ম্যাগাজিনে প্রকাশ করা হয় এবং এটি ব্যাপক প্রশংসা অর্জন করে। *[[দ্য নিউ ইয়র্কার]]* এটিকে "প্রাণবন্ত ও মর্মস্পর্শী উপন্যাস" বলে অভিহিত করে। বুক রায়টের মতে, "হাদ্দাদ উপনিবেশ-পরবর্তী তত্ত্ব, বিপ্লব-পরবর্তী হতাশা এবং নিজেকে প্রকাশের পর জীবনে আসা উথাল-পাথাল সময়কে বিশ্ববিদ্যালয়ের পরবর্তী সময়ের দিকহীন জীবনের সঙ্গে মিলিয়ে দেন, আর এই মিশ্রণ থেকেই তৈরি হয় এক চমৎকার ও গভীর কিছু।”

লন্ডন সাহিত্য উৎসবের অংশ হিসেবে হাদ্দাদকে ২০১৭ সালের পোলারি পুরস্কার প্রদান করা হয়। এই পুরস্কারটি প্রতি বছর এমন একজন লেখককে দেওয়া হয় যার প্রথম বইয়ে এলজিবিটি অভিজ্ঞতা তুলে ধরা হয়, হোক সেটা কবিতা, গদ্য, কথাসাহিত্য কিংবা প্রবন্ধে।

## অন্যান্য কাজ
হাদ্দাদের কাজ *[[স্লেট (ম্যাগাজিন)|স্লেট]]* এবং *মুফতাহ* ম্যাগাজিনেও প্রকাশিত হয়। তিনি ইয়েমেন, সিরিয়া এবং ইরাকে মেদসাঁ সঁ ফ্রোঁতিয়ের এবং অন্যান্য সংস্থার সাথে একজন সাহায্য কর্মী হিসেবে কাজ করেছেন। তিনি বর্তমানে তার সঙ্গীর সাথে লিসবনে থাকেন।

২০১৮ সালে হাদ্দাদ তার প্রথম স্বল্পদৈর্ঘ্য চলচ্চিত্র " *মার্কো"* রচনা ও পরিচালনা করেন। চলচ্চিত্রটির প্রথম বিশ্বপ্রদর্শনী অনুষ্ঠিত হয় ২০১৯ সালের মার্চ মাসে তিউনিসে এবং প্রথম ইউরোপীয় প্রদর্শনী অনুষ্ঠিত হয় একই মাসে লন্ডনে।

চলচ্চিত্রটির বিশ্বপ্রদর্শনী তিউনিসের মাওজুদ্দিন কুইয়ার চলচ্চিত্র উৎসব এবং ইউরোপীয় প্রদর্শনী লন্ডনের বিএফআই ফ্লেয়ার: লন্ডন এলজিবিটিকিউ+ চলচ্চিত্র উৎসবে অনুষ্ঠিত হয়। পরবর্তীতে চলচ্চিত্রটি আন্তর্জাতিকভাবে পাল্ম স্প্রিংস ইন্টারন্যাশনাল শর্টফেস্ট এবং আউটফেস্ট ফিউশন সহ বিভিন্ন উৎসবে প্রদর্শিত হয় এবং ২০১৯ সালের আইরিস পুরস্কারে সেরা ব্রিটিশ স্বল্পদৈর্ঘ্য চলচ্চিত্রের জন্য মনোনীত হয়। ২০২০ সালের এপ্রিলে চলচ্চিত্রটি ইউটিউবে উপলব্ধ হয়।

হাদ্দাদ *"[[দিস আরব ইজ কুইয়ার]]"* (২০২২) সংকলনে অবদান রাখেন।

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:লন্ডনের লেখক
বিষয়শ্রেণী:ইংল্যান্ডের এলজিবিটিকিউ লেখক
বিষয়শ্রেণী:জার্মান বংশোদ্ভূত ইংরেজ ব্যক্তি
বিষয়শ্রেণী:ব্রিটিশ পুরুষ ঔপন্যাসিক
বিষয়শ্রেণী:২১শ শতাব্দীর ইংরেজ পুরুষ লেখক
বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি
বিষয়শ্রেণী:২১শ শতাব্দীর ব্রিটিশ ঔপন্যাসিক
বিষয়শ্রেণী:লন্ডনের এলজিবিটিকিউ ব্যক্তি
চানেল আনোরেক্স

**চানেল আনোরেক্স** হলো **ক্রিস্তোফের কামানইয়ো গোন্সালেজের** (জন্ম ৩১ ডিসেম্বর, ১৯৯০) মঞ্চ নাম। তিনি একজন স্প্যানিশ ড্র্যাগ কুইন এবং বহুমুখী শিল্পী, যিনি *ড্র্যাগ রেস স্পেন*-এর তৃতীয় মৌসুমে প্রতিযোগিতা করার জন্য পরিচিত।

## পেশাজীবন
২০১৮ সালে, *বাজফিদ এসপানইয়া*-র একটি প্রতিবেদনের অংশ হিসেবে চানেল আনোরেক্সের সাক্ষাৎকার নেওয়া হয়, যার শিরোনাম ছিল *আসি এস সের দ্রাগ কুইন এন এসপানইয়া* (স্পেনে একজন ড্র্যাগ কুইন হওয়ার অনুভূতিটা এমনই!)। এই সাক্ষাৎকারে চানেল বলেছিলেন যে তিনি প্রায় এক বছর ধরে ড্র্যাগ করছেন।

২০২২ সালের মে মাসে, স্পেনের ড্র্যাগ কুইনদের কাজের পরিবেশ সম্পর্কে ওয়েব প্রকাশনা *ক্লাইয়েন্তে গ্লোবাল* অন্যান্য শিল্পীদের পাশাপাশি চানেলের সাক্ষাৎকার নিয়েছিল।

২০২৩ সালের ফেব্রুয়ারিতে, চানেল মাদ্রিদে রোর পার্টিতে ড্র্যাগ কুইন ওনিক্স এবং সামান্থা ব্যালেন্টাইনসের সাথে পারফর্ম করেছিলেন।

একই বছর, চানেল আপাতবাস্তব টেলিভিশন প্রতিযোগিতা *ড্র্যাগ রেস স্পেন*-এর তৃতীয় মৌসুমে যোগ দেন। ২০২৩ সালের ১৬ই এপ্রিল এর প্রিমিয়ার হয়। মৌসুমের তৃতীয় পর্বে, চানেল এলিমিনেশনের জন্য নির্বাচিত হন, যেখানে তিনি ঠোঁট মেলানো প্রতিযোগিতায় কেলি রোলারের মুখোমুখি হন। পরিশেষে, কেলি রোলারকে ঠোঁট মেলানো প্রতিযোগিতার বিজয়ী ঘোষণা করা হয় এবং চানেল প্রতিযোগিতা থেকে বাদ পড়েন।

*গে টাইমস*-কে দেওয়া এক সাক্ষাৎকারে, চানেল তার ড্র্যাগ অনুপ্রেরণার উৎস হিসেবে উল্লেখ করেছেন তার নিজের শৈশব, ৯০-এর দশকের ভৌতিক সিনেমা এবং *মনস্টারস, আইএনসি.*, *বিটলজুস* এবং এমনকি *[[জুরাসিক পার্ক (চলচ্চিত্র)|জুরাসিক পার্কের]]* মতো সিনেমাকে।

## ফিল্মোগ্রাফি
### টেলিভিশন

## ডিসকোগ্রাফি
### একক গান
* "লা রাবিয়া" (২০২৩)

## তথ্যসূত্র

## বহিঃসংযোগ
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
উইলিয়াম গিবনস (ব্রিটিশ রাজনীতিবিদ)

**উইলিয়াম আর্নেস্ট গিবনস** (২৪ এপ্রিল ১৮৯৮ - ১৫ আগস্ট ১৯৭৬) ছিলেন একজন ব্রিটিশ কনজারভেটিভ পার্টির রাজনীতিবিদ। ১৯৪৪ সালে একটি উপনির্বাচনে তিনি বিলস্টন নির্বাচনী এলাকা থেকে জয়লাভ করেন, কিন্তু নয় মাস পর ১৯৪৫ সালের সাধারণ নির্বাচনে উইল ন্যালির কাছে সেই বছরের জাতীয় নির্বাচনে লেবার পার্টির ভূমিধস জয়ে পরাজিত হন।

## তথ্যসূত্র


বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:১৯৭৬-এ মৃত্যু
বিষয়শ্রেণী:১৮৯৮-এ জন্ম
উইল ন্যালি

থাম্ব
**উইল ন্যালি** (১৩ ডিসেম্বর ১৯১৪ - ৪ আগস্ট ১৯৬৫) ছিলেন একজন ব্রিটিশ লেবার অ্যান্ড কো-অপারেটিভ পার্টির রাজনীতিবিদ।

ন্যালি লেবার লীগ অফ ইয়ুথ-এ যোগদান করেন এবং ১৯৩০ থেকে ১৯৩৪ সাল পর্যন্ত এর ম্যানচেস্টার জেলার সভাপতি হিসেবে দায়িত্ব পালন করেন। এরপর তিনি সাংবাদিক হিসেবে কাজ করেন এবং রয়েল আর্টিলারিতে একজন বন্দুকধারী হিসেবে কাজ করেন, তারপর দ্বিতীয় বিশ্বযুদ্ধের সময় একজন যুদ্ধ সংবাদদাতা হিসেবে। ১৯৪৫ সালের সাধারণ নির্বাচনে তিনি বিলস্টন নির্বাচনী এলাকার সংসদ সদস্য নির্বাচিত হন।

১৯৫৫ সালের সাধারণ নির্বাচনে ন্যালি পদত্যাগ করেন, কারণ তিনি উলভারহ্যাম্পটনে তার নির্বাচনী এলাকা, ওয়েস্টমিনস্টারে পার্লামেন্ট এবং ম্যানচেস্টারে তার পারিবারিক বাড়ির মধ্যে সময় ভাগ করে নেওয়ার সমস্যাটি উল্লেখ করেছিলেন। ম্যানচেস্টার গোর্টনের আসনের জন্য তাকে মনোনীত করা হয়েছিল কিন্তু তাকে সংক্ষিপ্ত তালিকাভুক্ত করা হয়নি।

## তথ্যসূত্র

বিষয়শ্রেণী:ব্রিটিশ যুদ্ধ সংবাদদাতা
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫
বিষয়শ্রেণী:যুক্তরাজ্যের সংসদ সদস্য ১৯৫০-১৯৫১
বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০
বিষয়শ্রেণী:ইংল্যান্ডের নির্বাচনী এলাকা থেকে শ্রমিক সমবায়ের সংসদ সদস্য
বিষয়শ্রেণী:১৯৬৫-এ মৃত্যু
বিষয়শ্রেণী:১৯১৪-এ জন্ম
উইলিয়াম হোমউড

**উইলিয়াম ডেনিস হোমউড** (১৭ মার্চ ১৯২০ - ১৩ জানুয়ারি ১৯৮৯) ছিলেন একজন ব্রিটিশ লেবার পার্টির রাজনীতিবিদ।

হোমউড ১৯৭৯ থেকে ১৯৮৩ সাল পর্যন্ত কেটারিংয়ের সংসদ সদস্য ছিলেন। সেই বছরের সীমানা পরিবর্তনের পর তিনি করবিতে দাঁড়ান। তবে কনজারভেটিভ প্রার্থী উইলিয়াম পাওয়েলের কাছে হেরে যান। তিনি ১৯৮৯ সালে ৬৮ বছর বয়সে মার্কেট হারবোরোতে মারা যান।

## তথ্যসূত্র

* *১৯৮৩ সালের হাউস অফ কমন্সে টাইমস গাইড*
* 

## বহিঃসংযোগ

* 

বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩
বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
বিষয়শ্রেণী:লৌহ ও ইস্পাত বাণিজ্য কনফেডারেশন সমর্থিত সংসদ সদস্য
বিষয়শ্রেণী:১৯৮৯-এ মৃত্যু
বিষয়শ্রেণী:১৯২০-এ জন্ম
দি মাকারেনা (ড্র্যাগ কুইন)

**দি মাকারেনা** হলো **ইসাবো গারাবিতো লোপেজের** (জন্ম ২৫ মে ১৯৯১) মঞ্চ নাম। তিনি একজন স্প্যানিশ ড্র্যাগ পারফর্মার, যিনি *ড্র্যাগ রেস স্পেন*-এর প্রথম এবং তৃতীয় মৌসুমে প্রতিযোগিতা করেছিলেন।

## পেশাজীবন
দি ম্যাকারেনা একজন ড্র্যাগ কুইন হিসেবে যুক্তরাজ্যে তার কর্মজীবন শুরু করেন। ড্র্যাগ জগতে মাত্র ২ বছরের অভিজ্ঞতা নিয়েই তিনি *ড্র্যাগ রেস স্পেন*-এর প্রতিযোগী হিসেবে নির্বাচিত হন। মাকারেনা *ড্র্যাগ রেস স্পেন*-এর প্রথম এবং তৃতীয় মৌসুমে প্রতিযোগিতা করেছিলেন। তিনি মৌসুম ১-এর প্রথম পর্বে বাদ পড়েন, এবং সামগ্রিকভাবে দশম স্থান অর্জন করেন। ৩য় মৌসুমে তিনি তেরো জন প্রতিযোগীর মধ্যে দশম স্থান অর্জন করেছিলেন।

এ পর্যন্ত তিনি সাতটি গান এবং দুটি ভিডিও ক্লিপ প্রকাশ করেছেন। দি ম্যাকারেনা একজন উৎসাহী এলজিটিবিআইকিউ+ অধিকারকর্মী হিসেবেও পরিচিত। তিনি প্রকাশ্যভাবে কুইয়ার অধিকার রক্ষার আন্দোলনে অংশগ্রহণ করেন এবং একজন রূপান্তরিত লিঙ্গের মানুষ হিসেবে নিজের রূপান্তরের অভিজ্ঞতা প্রকাশ্যে তুলে ধরেন।

## ব্যক্তিগত জীবন
মাকারেনা মূলত কাদিজের সান ফের্নান্দোর হলেও বর্তমানে লা ইসলায় বসবাস করেন। তিনি ২০২৩ সালের এপ্রিলে একজন রূপান্তরকামী নারী হিসেবে আত্মপ্রকাশ করেন। তিনি *"she* / *her"* সর্বনাম ব্যবহার করেন। মাকারেনার মঞ্চ নামটি এসেছে লস দেল রিওর গান "মাকারেনা" (১৯৯৩) থেকে।

মাকারেনা এবং মৌসুম ২-এর প্রতিযোগী সামান্থা ব্যালেন্টাইনস ছিলেন প্রাক্তন প্রেমিকা এবং তাদের মধ্যে ড্র্যাগ গুরু/শিষ্য সম্পর্কও রয়েছে।

## ফিল্মোগ্রাফি
### টেলিভিশন
* *ড্র্যাগ রেস স্পেন* (মৌসুম ১, মৌসুম ৩)

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
জ্যাক জোন্স (রদারহ্যামের সংসদ সদস্য)

**জন হেনরি জোন্স** (২৬ অক্টোবর ১৮৯৪ - ৩১ অক্টোবর ১৯৬২  ) ছিলেন একজন ব্রিটিশ লেবার পার্টির রাজনীতিবিদ। রদারহ্যামে জন্মগ্রহণকারী তিনি সেখানকার পোর্ট ট্যালবট স্কুল থেকে স্নাতক হন এবং তারপর ব্যাঙ্গর বিশ্ববিদ্যালয়ে পড়াশোনা করেন। তিনি পেশায় একজন ইস্পাত গলানোর কারখানার মালিক ছিলেন। তিনি প্রথম বিশ্বযুদ্ধের সময় মধ্যপ্রাচ্যে ইয়র্কশায়ার ইওম্যান্রির ইস্ট রাইডিং-এর সাথে কাজ করেছিলেন।

জোন্স ডাচি অফ ল্যাঙ্কাস্টারের চ্যান্সেলর থাকাকালীন লর্ড প্যাকেনহ্যামের সংসদীয় ব্যক্তিগত সচিব ছিলেন। মে থেকে অক্টোবর ১৯৪৭ পর্যন্ত তিনি পররাষ্ট্র বিষয়ক আন্ডার-সেক্রেটারি ক্রিস্টোফার মেহিউয়ের দায়িত্ব পালন করেছিলেন। তিনি ১৯৪৭ সালের অক্টোবর থেকে ১৯৫০ সাল পর্যন্ত সরবরাহ মন্ত্রণালয়ের যুগ্ম সংসদীয় সচিব ছিলেন।

জোন্স ১৯৪৫ সালের সাধারণ নির্বাচনে বোল্টনের সংসদ সদস্য (এমপি) হিসেবে নির্বাচিত হন।  ১৯৫০ সালে নির্বাচনী এলাকাটি বিলুপ্ত না হওয়া পর্যন্ত তিনি এই আসনে অধিষ্ঠিত ছিলেন। এরপর তিনি ১৯৫০ সালের সাধারণ নির্বাচনে রদারহ্যামের এমপি নির্বাচিত হন। ১৯৬২ সালের হ্যালোউইনে এক সড়ক দুর্ঘটনায় নিহত হওয়ার আগ পর্যন্ত তিনি আসনটি ধরে রাখেন।

## তথ্যসূত্র

## বহিঃসংযোগ
* 

বিষয়শ্রেণী:ব্যাঙ্গর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অ্যাটলি সরকারের মন্ত্রী, ১৯৪৫-১৯৫১
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪
বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯
বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫
বিষয়শ্রেণী:যুক্তরাজ্যের সংসদ সদস্য ১৯৫০-১৯৫১
বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
বিষয়শ্রেণী:লৌহ ও ইস্পাত বাণিজ্য কনফেডারেশন সমর্থিত সংসদ সদস্য
বিষয়শ্রেণী:১৯৬২-এ মৃত্যু
বিষয়শ্রেণী:১৮৯৪-এ জন্ম
বিষয়শ্রেণী:ইংল্যান্ডে সড়ক দুর্ঘটনায় মৃত্যু
জিনজারবিয়ার (ওয়েব কমিউনিটি)

**জিনজারবিয়ার** ছিল লন্ডন-ভিত্তিক লেসবিয়ান এবং উভকামী মহিলাদের জন্য একটি ভার্চুয়াল সম্প্রদায়। "জিনজারবিয়ার" ("কুইয়ার" এর জন্য ককনি ছন্দযুক্ত স্ল্যাং বা বিশেষ ধরনের ইংরেজি বাগ্‌ধারা বা কথ্যভাষার রূপ) নাম দিয়ে ওয়েবসাইটটিকে এবং এটি দ্বারা সমর্থিত সম্প্রদায়টিকে, উভয়কেই নির্দেশ করা হত। স্বেচ্ছাসেবকদের একটি দল সম্পূর্ণরূপে এর রক্ষণাবেক্ষণ এবং পরিচালনা করেছিল।

প্রাথমিকভাবে জিনজারবিয়ার ২০০০ সালের ১লা জানুয়ারি চালু করা হয়েছিল, এবং পরবর্তীতে বড় ধরণের পুনর্গঠনের পর দুবার পুনরায় চালু করা হয়েছিল, প্রথমবার ২০০১ সালের ২৫শে জুন এবং পরে ২০০৫ সালের ১১ই নভেম্বর। ২০০৪ সালের মার্চ মাসে, জিনজারবিয়ার গ্যারান্টির মাধ্যমে একটি সীমিত কোম্পানি হিসাবে নিবন্ধিত হয়। সেই সময় থেকে এটি একটি আনুষ্ঠানিক অলাভজনক প্রতিষ্ঠানে পরিণত হয়েছিল।

ওয়েবসাইটটির প্রধান বৈশিষ্ট্য ছিল একটি অত্যন্ত সক্রিয় বার্তা বোর্ড ফোরাম, যেখানে ২০০৭ সালের মে মাসে ২,০০০ এরও বেশি নিবন্ধিত সদস্য ছিল। ২০০৭ সালের মে মাসের শেষ পর্যন্ত আঠারো মাসে, তারা ৫০০০-এরও বেশি বিষয় বা আলোচনার থ্রেডে ৩৩৫,০০০-এরও বেশি পোস্ট লগ করেছে। বার্তা বোর্ডগুলির একটি বিশেষ বৈশিষ্ট্য ছিল যে তারা যুক্তরাজ্য জুড়ে সামাজিক, সাংস্কৃতিক এবং ক্রীড়া ইভেন্টগুলির একটি সক্রিয় ক্যালেন্ডার বজায় রেখেছিল, যার ফলে একটি ওয়েব সম্প্রদায় এবং একটি বাস্তব জীবনের সম্প্রদায় উভয়ই হিসেবেই জিনজারবিয়ার বিদ্যমান ছিল।

বার্তা বোর্ডগুলোর পাশাপাশি, জিনজারবিয়ার বার, ক্লাব ও সম্প্রদায় বিষয়ক অনুষ্ঠানের তালিকা, পর্যালোচনা এবং একটি লন্ডন গাইড প্রদান করত। কিছু ভ্রমণ গাইড লেসবিয়ানদের জন্য জিনজারবিয়ারকে একটি কার্যকর সংস্থান হিসেবে সুপারিশ করেছিলেন। ২০১৮ সালের নভেম্বরে জিনজারবিয়ার বন্ধ হয়ে যায়।

## আরও দেখুন

* হোমোসোশ্যালাইজেশন

## তথ্যসূত্র

## বহিঃসংযোগ

* জিনজারবিয়ার 

বিষয়শ্রেণী:লেসবিয়ান সম্পর্কিত গণমাধ্যম
বিষয়শ্রেণী:সামাজিক যোগাযোগ ব্যবস্থা
আল-মুলাসামিন ব্রিগেড

**আল-মুলাসামিন ব্রিগেড** (; বাংলা অর্থ: মুখোশধারীদের ব্রিগেড) ছিল একটি সশস্ত্র সংগঠন যা উত্তর ও পশ্চিম আফ্রিকাতে সক্রিয় ছিল। এটি প্রতিষ্ঠা ও পরিচালনা করেন মোখতার বেলমোখতার, যিনি পূর্বে আল-কায়েদা ইন দ্য ইসলামিক মাঘরেবের সদস্য ছিলেন।

২০১৩ সালে আল-মুলাসামিন ব্রিগেড পশ্চিম আফ্রিকায় ঐক্য ও জিহাদ আন্দোলনের সাথে একীভূত হয়ে আল-মুরাবিতুন গঠন করে।

২০১৭ সালে আল-মুরাবিতুন, আনসার দীন, মাছিনা মুক্তি ফ্রন্ট এবং সাহারা অঞ্চলের আল-কায়েদা ইন দ্য ইসলামিক মাঘরেবের শাখা একত্রিত হয়ে জামা'আত নুসরাতুল ইসলাম ওয়াল মুসলিমিন গঠন করে।

## তথ্যসূত্র

বিষয়শ্রেণী:২০১৩-এ প্রতিষ্ঠিত
বিষয়শ্রেণী:আল-কায়েদার সাথে সংশ্লিষ্ট দল
বিষয়শ্রেণী:ইসলামপন্থী দল
বিষয়শ্রেণী:জিহাদি সংগঠন
বিষয়শ্রেণী:আফ্রিকা ভিত্তিক সন্ত্রাসী হিসাবে চিহ্নিত সংগঠন
বিষয়শ্রেণী:বাহরাইন কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:ইরাক কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:আলজেরিয়ার বিদ্রোহী দল
বিষয়শ্রেণী:মালির বিদ্রোহী দল
বিষয়শ্রেণী:নাইজারের বিদ্রোহী দল
এডওয়ার্ড ক্যাডোগান (রাজনীতিবিদ)

**স্যার এডওয়ার্ড সিসিল জর্জ ক্যাডোগান**, কেবিই, সিবি (১৫ নভেম্বর ১৮৮০ - ১৩ সেপ্টেম্বর ১৯৬২) ছিলেন একজন ব্রিটিশ, রক্ষণশীল রাজনীতিবিদ।

ক্যাডোগান ছিলেন ৫ম আর্ল ক্যাডোগান এবং তার স্ত্রী বিট্রিক্সের ছোট ছেলে, তার মাতামহ ছিলেন দ্বিতীয় আর্ল ক্রেভেন। তিনি ব্যারিস্টার হিসেবে প্রশিক্ষণ নেওয়ার আগে অক্সফোর্ডের ইটন এবং ব্যালিওল কলেজে পড়াশোনা করেছিলেন।

১৯১১ থেকে ১৯২১ সাল পর্যন্ত তিনি হাউস অফ কমন্সের স্পিকার জেমস লোথারের সচিব ছিলেন এবং প্রথম বিশ্বযুদ্ধে সাফোক ইওম্যান্রিতে মেজর হিসেবেও লড়াই করেছিলেন। লোথার ১৯২১ সালে অবসর গ্রহণ করেন এবং ক্যাডোগানকে সেই বছরই সিবি পুরস্কার দেওয়া হয়। এক বছর পর তিনি ১৯২২ সালে রিডিংয়ের জন্য সংসদ সদস্য (এমপি) হিসেবে কমন্সে প্রবেশ করেন। পরবর্তীকালে তিনি ফিঞ্চলি এবং বোল্টনের আসনের প্রতিনিধিত্ব করেন এবং ১৯২৭ থেকে ১৯৩০ সাল পর্যন্ত ভারতীয় সংবিধিবদ্ধ কমিশনের সদস্য ছিলেন।

ক্যাডোগান দণ্ড সংস্কারে আগ্রহী ছিলেন, বিশেষ করে তরুণ অপরাধীদের সমস্যায়। তিনি একটি কমিটির সভাপতিত্ব করেন যা সর্বসম্মতিক্রমে চাবুকের শাস্তি (কারাগার ব্যতীত) বাতিল করার সুপারিশ করে, যা স্বরাষ্ট্র সচিব জেমস চুটার এড ১৯৪৮ সালের ফৌজদারি বিচার আইনে গৃহীত হয়েছিল। ১৯৩৯ সালে তিনি নাইট উপাধি লাভ করেন এবং দ্বিতীয় বিশ্বযুদ্ধের সময় তিনি আরএএফ-এর হয়ে যুদ্ধ করেছিলেন। তিনি ১৯৬২ সালে অবিবাহিত এবং নিঃসন্তান অবস্থায় মারা যান।

## তথ্যসূত্র

* 

## বহিঃসংযোগ

* 
* 

বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা
বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫
বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫
বিষয়শ্রেণী:যুক্তরাজ্যের সংসদ সদস্য ১৯২৯-১৯৩১
বিষয়শ্রেণী:যুক্তরাজ্যের সংসদ সদস্য ১৯২৪-১৯২৯
বিষয়শ্রেণী:যুক্তরাজ্যের সংসদ সদস্য ১৯২২-১৯২৩
বিষয়শ্রেণী:রাজকীয় বিমান বাহিনী কর্মকর্তা
বিষয়শ্রেণী:ইটন কলেজে শিক্ষিত ব্যক্তি
বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:১৯৬২-এ মৃত্যু
বিষয়শ্রেণী:১৮৮০-এ জন্ম
বিষয়শ্রেণী:ক্যাডোগান পরিবার
বিষয়শ্রেণী:রিডিংয়ের যুক্তরাজ্যের সংসদ সদস্য
লেসলি উইলসন (রাজনীতিবিদ)

**স্যার লেসলি ওরমে উইলসন**,  (১ আগস্ট ১৮৭৬ - ২৯ সেপ্টেম্বর ১৯৫৫) ছিলেন একজন ব্রিটিশ রয়েল মেরিন অফিসার, রক্ষণশীল রাজনীতিবিদ এবং ঔপনিবেশিক গভর্নর। তিনি ১৯২৩ থেকে ১৯২৬ সাল পর্যন্ত বোম্বের গভর্নর এবং ১৯৩২ থেকে ১৯৪৬ সাল পর্যন্ত কুইন্সল্যান্ডের গভর্নর হিসেবে দায়িত্ব পালন করেন।

## রাজনৈতিক জীবন
১৯১০ সালের জানুয়ারিতে অনুষ্ঠিত সাধারণ নির্বাচনে উইলসন পপলারের জন্য কনজারভেটিভ প্রার্থী হিসেবে পরাজিত হন। ১৯১০ সালের ডিসেম্বরে তিনি রিডিং -এর ইউনিয়নিস্ট প্রার্থী ছিলেন, কিন্তু বর্তমান লিবারেল প্রার্থী অ্যাটর্নি-জেনারেল স্যার রুফাস আইজ্যাকসের কাছে পরাজিত হন।

১৯১৩ সালে উইলসনকে রিডিংয়ের জন্য সংসদে নির্বাচিত করা হয়। এই আসনে তিনি ১৯২২ সাল পর্যন্ত অধিষ্ঠিত ছিলেন। ১৯১৯ সালে ডেভিড লয়েড জর্জের নেতৃত্বে জোট সরকারে উইলসনকে জাহাজ মন্ত্রণালয়ের সংসদীয় সচিব নিযুক্ত করা হয়। ১৯২১ সালে জাহাজ মন্ত্রণালয় বিলুপ্ত না হওয়া পর্যন্ত তিনি এই পদে অধিষ্ঠিত ছিলেন এবং তারপর ১৯২১ থেকে ১৯২২ সাল পর্যন্ত কোষাগারের সংসদীয় সচিব হিসেবে দায়িত্ব পালন করেন। তিনি কনজারভেটিভ চিফ হুইপও ছিলেন।

১৯২২ সালের সাধারণ নির্বাচনে, উইলসন ওয়েস্টমিনস্টার সেন্ট জর্জ বিভাগে প্রতিদ্বন্দ্বিতা করার জন্য তার রিডিং নির্বাচনী এলাকা ত্যাগ করেন, কিন্তু একজন স্বাধীন রক্ষণশীলের কাছে পরাজিত হন। তবে কয়েক সপ্তাহের মধ্যেই পোর্টসমাউথ সাউথের উপনির্বাচনে তিনি পুনরায় নির্বাচিত হন। তিনি ১৯২২ থেকে ১৯২৩ সাল পর্যন্ত বোনার আইন এবং পরে স্ট্যানলি বাল্ডউইনের অধীনে আবার ট্রেজারির সংসদীয় সচিব ছিলেন এবং ২০ জুন ১৯২২ সালে প্রিভি কাউন্সিলে অন্তর্ভুক্ত হন।

## তথ্যসূত্র

## বহিঃসংযোগ

*
*
*

বিষয়শ্রেণী:ঔপনিবেশিক ভারতে ব্রিটিশ ব্যক্তি
বিষয়শ্রেণী:সেন্ট পলস স্কুল, লন্ডনে শিক্ষিত ব্যক্তি
বিষয়শ্রেণী:যুক্তরাজ্যের সংসদ সদস্য ১৯২২-১৯২৩
বিষয়শ্রেণী:যুক্তরাজ্যের সংসদ সদস্য ১৯১৮-১৯২২
বিষয়শ্রেণী:যুক্তরাজ্যের সংসদ সদস্য ১৯১০-১৯১৮
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:বোম্বের গভর্নর
বিষয়শ্রেণী:ডিস্টিংগুইসড সার্ভিস অর্ডার কোম্পানিয়ন্স
বিষয়শ্রেণী:নাইটস গ্র্যান্ড কমান্ডার অফ দ্য অর্ডার অফ দ্য ইন্ডিয়ান এম্পায়ার
বিষয়শ্রেণী:নাইটস গ্র্যান্ড কমান্ডার অফ দ্য অর্ডার অফ দ্য স্টার অফ ইন্ডিয়া
বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
বিষয়শ্রেণী:লন্ডনের সামরিক ব্যক্তি
বিষয়শ্রেণী:১৯৫৫-এ মৃত্যু
বিষয়শ্রেণী:১৮৭৬-এ জন্ম
বিষয়শ্রেণী:ইংল্যান্ডে সড়ক দুর্ঘটনায় মৃত্যু
বিষয়শ্রেণী:রিডিংয়ের যুক্তরাজ্যের সংসদ সদস্য
বাংলাদেশ ইনস্টিটিউট অব টেকনোলজি

**বাংলাদেশ ইনস্টিটিউট অব টেকনোলজি** (সংক্ষেপে **বিআইটি**) ছিল বাংলাদেশের একটি স্বায়ত্তশাসিত সরকারি প্রকৌশল বিশ্ববিদ্যালয়। বিশ্ববিদ্যালয়টি ১লা জুলাই ১৯৮৬ সালে "বাংলাদেশ ইনস্টিটিউটস অব টেকনোলজি (বিআইটি) অধ্যাদেশ, ১৯৮৬" (অধ্যাদেশ নং: XXI, ১৯৮৬) এর মাধ্যমে প্রতিষ্ঠিত হয়। এটি ছিল বাংলাদেশের  অষ্টম বিশ্ববিদ্যালয়। এটি বাংলাদেশের চারটি
ইঞ্জিনিয়ারিং কলেজকে নিয়ে প্রতিষ্ঠিত হয়। বাংলাদেশ প্রকৌশল বিশ্ববিদ্যালয়ের পর এটি ছিল বাংলাদেশে প্রতিষ্ঠিত বিশেষায়িত কারিগরি শিক্ষা-সম্পর্কিত বিশ্ববিদ্যালয়। শাখা বিআইটি গুলো হলো: বিআইটি, চট্টগ্রাম, বিআইটি, রাজশাহী, বিআইটি, খুলনা এবং গাজীপুরের বিআইটি, ঢাকা। বিআইটি অধ্যাদেশের সাংবিধানিক সীমাবদ্ধতার ২০০৩ সালে এই প্রতিষ্ঠানগুলোকে পৃথক চারটি বিশ্ববিদ্যালয়ে রুপান্তর করা হয়।

বিআইটিসমূহ বাংলাদেশের তৎকালীন চারটি সরকারি প্রকৌশল মহাবিদ্যালয়ের সমন্বয়ে গঠিত হয়। বিআইটি সমূহ বিশ্ববিদ্যালয়ের মতো পরিচালিত হতো না। বিআইটিসমূহের সর্বোচ্চ কর্তৃপক্ষ ছিল ঢাকায় অবস্থিত "কাউন্সিল অব বিআইটিস"। কাউন্সিলের চেয়ারম্যান ছিলেন পদাধিকারবলে শিক্ষা মন্ত্রণালয়ের মন্ত্রী এবং "ভিজিটর" ছিলেন বাংলাদেশ রাষ্ট্রপতি। প্রতিটি বিআইটির নীতিনির্ধারণী ও প্রশাসনিক কর্তৃপক্ষ ছিল "বোর্ড অব গভর্নরস"।

## বিআইটি সমূহের তালিকা

## আরও দেখুন
* বাংলাদেশের বিশ্ববিদ্যালয়ের তালিকা
* বাংলাদেশের শিক্ষাব্যবস্থা

## তথ্যসূত্র

বিষয়শ্রেণী:বাংলাদেশের সরকারি প্রকৌশল বিশ্ববিদ্যালয়
বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
হারবার্ট কেজার, ১ম ব্যারন রদারউইক

থাম্ব|পশ্চিম সাসেক্সের নুথার্স্টের সেন্ট অ্যান্ড্রু'স চার্চে কেজার এবং তার স্ত্রী ফ্রেডার স্মৃতিসৌধ
**হারবার্ট রবিন কেজার, ১ম ব্যারন রদারউইক** ডিএল (২৩ জুলাই ১৮৮১ - ১৬ মার্চ ১৯৫৮), **স্যার হারবার্ট কেজার, ১ম ব্যারনেট** নামে পরিচিত, ১৯২৪ থেকে ১৯৩৯ সাল পর্যন্ত, একজন ব্রিটিশ শিপিং ম্যাগনেট এবং কনজারভেটিভ পার্টির রাজনীতিবিদ ছিলেন।

কেজার ছিলেন স্যার চার্লস কেজার, ১ম ব্যারোনেট এবং তার স্ত্রী অ্যাগনেস এলিজাবেথ (নি ট্রিকি) এর পঞ্চম পুত্র। স্যার অগাস্ট বার্নার্ড টেলিফসেন কেজার, ১ম ব্যারোনেট, ছিলেন তার বড় ভাই। কেজার ব্রিটিশ ও কমনওয়েলথ স্টিমশিপ কোম্পানি লিমিটেড, ক্ল্যান লাইন স্টিমার্স লিমিটেড এবং ইউনিয়ন ক্যাসেল মেইল স্টিমশিপ কোম্পানি লিমিটেডের চেয়ারম্যান ছিলেন এবং ১৯১৮ থেকে ১৯২২ সাল পর্যন্ত পোর্টসমাউথ সাউথের সংসদ সদস্য (এমপি) হিসেবেও দায়িত্ব পালন করেন। ১৯২২ সালের সাধারণ নির্বাচনের কিছুক্ষণ পরেই তিনি পদত্যাগ করেন যাতে প্রধান হুইপ লেসলি উইলসন আসনটি দখল করতে পারেন - উইলসন তার নিজের নির্বাচনী এলাকায় পরাজিত হয়েছিলেন।  ১৯২৩ সালের সাধারণ নির্বাচনে কেজার আবার পোর্টসমাউথ সাউথের হয়ে দাঁড়ান এবং ১৯৩৯ সাল পর্যন্ত সংসদে ফিরে আসেন এবং এই আসনটি ধরে রাখেন। ১৯২৪ সালে তিনি সাউদাম্পটন কাউন্টির টিলনির একজন **ব্যারোনেট** হিসেবে উৎপাদিত হন এবং ১৯৩৯ সালে তিনি সাউদাম্পটন কাউন্টির টিলনির **ব্যারন রদারউইক** হিসেবে সমকক্ষ হিসেবে উত্থিত হন।

লর্ড রদারউইক ১৯১১ সালে উইলিয়াম হ্যান্স র্যাথবোর্নের কন্যা ফ্রেডা পেনেলোপকে বিয়ে করেন। তিনি ১৯৫৮ সালের মার্চ মাসে ৭৬ বছর বয়সে মারা যান এবং তার জ্যেষ্ঠ পুত্র হারবার্ট তার স্থলাভিষিক্ত হন। লেডি রদারউইক ১৯৬১ সালে মারা যান।

## তথ্যসূত্র

* কিড, চার্লস, উইলিয়ামসন, ডেভিড (সম্পাদক)। *ডেব্রেট'স পিয়ারেজ অ্যান্ড ব্যারোনেটেজ* (১৯৯০ সংস্করণ)। নিউ ইয়র্ক: সেন্ট মার্টিন'স প্রেস, ১৯৯০,
* 
* 

## বহিঃসংযোগ

* 

বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫
বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫
বিষয়শ্রেণী:যুক্তরাজ্যের সংসদ সদস্য ১৯২৯-১৯৩১
বিষয়শ্রেণী:যুক্তরাজ্যের সংসদ সদস্য ১৯২৪-১৯২৯
বিষয়শ্রেণী:যুক্তরাজ্যের সংসদ সদস্য ১৯২৩-১৯২৪
বিষয়শ্রেণী:যুক্তরাজ্যের সংসদ সদস্য ১৯১৮-১৯২২
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:১৯৫৮-এ মৃত্যু
বিষয়শ্রেণী:১৮৮১-এ জন্ম
বিষয়শ্রেণী:কেজার পরিবার
বিষয়শ্রেণী:হ্যাম্পশায়ারের ডেপুটি লেফটেন্যান্ট
যানবাহন নিবন্ধন প্লেট

**যানবাহন নিবন্ধন প্লেট** (যা **নাম্বার প্লেট** নামেও পরিচিত) হল একটি ধাতব বা প্লাস্টিকের প্লেট যা যানবাহন শনাক্তকরণের জন্য যুক্ত থাকে।

প্রায় সকল দেশেই বাণিজ্যিক সড়কযান যেমন: গাড়ি, ট্রাক, এবং মোটরসাইকেলের জন্য নিবন্ধন প্লেট আবশ্যক। তবে বাইসাইকেল, নৌকা বা ট্রাক্টরের মতো অন্যান্য যানবাহনের জন্য নিবন্ধন প্লেটের প্রয়োজনীয়তা নির্ভর করে সংশ্লিষ্ট বিচার ব্যবস্থার উপর।

নিবন্ধন শনাক্তকারী হচ্ছে একটি সংখ্যাসূচক বা বর্ণ-সংখ্যাসূচক পরিচয় যার দ্বারা নির্দিষ্ট অঞ্চলের যানবাহন বা মালিককে মৌলিকভাবে চিহ্নিত করা যায়। কিছু দেশে এই শনাক্তকারী পুরো দেশের মধ্যে অনন্য হয়, আবার কিছু দেশে তা রাজ্য বা প্রদেশের মধ্যে মৌলিক হয়। যেমন: বাংলাদেশের `ঢাকা মেট্রো খ ১২-৮৯৪৬` যানবাহন নিবন্ধন প্লেটে ‘ঢাকা মেট্রো’ দ্বারা বোঝানো হয়েছে গাড়িটি ঢাকা মেট্রোপলিটন এলাকার আওতাধীন, খ দিয়ে বোঝাচ্ছে গাড়িটি ১০০০-১৩০০ সিসি প্রাইভেটকার। পরবর্তী ‘১২’ হচ্ছে গাড়িটির রেজিস্ট্রেশন নাম্বার এবং ‘৮৯৪৬’ হচ্ছে গাড়ির সিরিয়াল নাম্বার।

## ইতিহাস
ফ্রান্সে প্রথম যানবাহন নিবন্ধন প্লেট চালু হয়। ১৮৯৩ সালের ১৪ আগস্ট প্যারিস পুলিশ অধ্যাদেশ কার্যকর হওয়ার মাধ্যমে এর কার্যক্রম শুরু হয়। এরপর ১৮৯৬ সালে জার্মানি নিবন্ধন প্লেট চালু করে। ১৮৯৮ সালে নেদারল্যান্ডস সর্বপ্রথম জাতীয় পর্যায়ে নিবন্ধন প্লেট চালু করে, যার নাম ছিল ড্রাইভিং পারমিট। শুরুতে এই প্লেটগুলো শুধু ক্রমানুসারে ১ থেকে শুরু করে নম্বরযুক্ত ছিল। তবে ১৯০৬ সালে এই ব্যবস্থা পরিবর্তন করা হয়।

## আরও দেখুন

* বাংলাদেশের যানবাহন নিবন্ধন প্লেট
* বাংলাদেশ সড়ক পরিবহন কর্তৃপক্ষ
* যানবাহন নিবন্ধন

## তথ্যসূত্র



বিষয়শ্রেণী:যানবাহন আইন
বিষয়শ্রেণী:যানবাহন টেমপ্লেট
বিষয়শ্রেণী:সড়ক পরিবহন
মারিয়া এদিলিয়া

**মারিয়া এদিলিয়া** হলো **এদিক্সন ফেলিপে কালাঞ্চে ভারেলার** মঞ্চ নাম। তিনি একজন ভেনিজুয়েলীয় ড্র্যাগ কুইন, যিনি *ড্র্যাগ রেস স্পেন*-এর তৃতীয় মৌসুমে প্রতিযোগিতা করার জন্য পরিচিত।

## পেশাজীবন
মারিয়া এদিলিয়ার ড্র্যাগ সংস্কৃতির সাথে প্রথম পরিচয় হয় যখন তিনি ড্র্যাগ অনুষ্ঠান দেখতে শুরু করেন। এছাড়াও, অল্প বয়সে ইউরোভিশনের প্রাক্তন বিজয়ী ডানা ইন্টারন্যাশনাল-এর সাথে তার দেখা হয়, যাকে তিনি খুব শ্রদ্ধা করতেন। ২০০০ সালে, ২৩ বছর বয়সে, মারিয়া প্রথমবারের মতো সেন্ত্রো কোমেরসিয়াল মামায়েয়ার লা ভিয়া নাইটক্লাবে একটি ড্র্যাগ প্রতিযোগিতায় ড্র্যাগ কুইন হিসেবে পারফর্ম করেন। তিনি ঐ প্রতিযোগিতায় দ্বিতীয় স্থান অর্জন করেছিলেন এবং তখন থেকেই নিয়মিত ড্র্যাগ করছেন। তার ড্র্যাগ নামটি এসেছে ভেনেজুয়েলার একটি আপাতবাস্তব অনুষ্ঠান বিজয়ীর নাম এবং তার মায়ের নাম থেকে, যার নামও মারিয়া এদিলিয়া।

২০১৭ সালে মারিয়া এদিলিয়া স্পেনের মাদ্রিদে অভিবাসিত হন। সেখানে ড্র্যাগ শিল্পী লা প্লেক্সির সাথে তার বন্ধুত্ব গড়ে ওঠে এবং তিনি ব্ল্যাক অ্যান্ড হোয়াইট নাইটক্লাবে পারফর্ম করা শুরু করেন। ২০২২ সালে, তিনি লেডি সাভানাহ এবং মানু বারেয়ার সাথে রুবেন কালভেন্তে পরিচালিত *ক্যে! ইনফিয়ের্নো দে কাবারে* নামক একটি প্রযোজনায় অভিনয় করেন।

২০২৩ সালে মারিয়া এদিলিয়া আপাতবাস্তব টেলিভিশন প্রতিযোগিতা *ড্র্যাগ রেস স্পেন-*এর তৃতীয় মৌসুমে যোগ দেন। ২০২৩ সালের ১৬ই এপ্রিল এর প্রিমিয়ার হয়। প্রথম পর্বে বিচারকদের কাছ থেকে নেতিবাচক সমালোচনা পাওয়ার পর, বিশেষ করে ম্যাক্সি-চ্যালেঞ্জে তার পরিবেশনা নিয়ে, মারিয়া এদিলিয়া ড্র্যাগ চুচির পাশাপাশি এলিমিনেশনের জন্য নির্বাচিত হন। রোজালিয়ার "দেসপেচা" গানে তাদের মধ্যে ঠোঁট মেলানো প্রতিযোগিতা হয়, যেখানে ড্র্যাগ চুচি জয়লাভ করেন, এবং মারিয়া এদিলিয়া প্রথম প্রতিযোগী হিসেবে মৌসুম থেকে বাদ পড়েন। পরে মৌসুমের শেষে পুনর্মিলনী পর্বে তাকে মিস কনজেনিয়ালিটি খেতাব দেওয়া হয়।

## ফিল্মোগ্রাফি

### টেলিভিশন

* *[[ব্রিং ব্যাক মাই গার্লস]]* (২০২৪)

### পডকাস্ট

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
নাদিয়া আলেকজান্ডার

**নাদিয়া আলেকজান্ডার** (জন্ম: ৫ এপ্রিল, ১৯৯৪) একজন মার্কিন অভিনেত্রী। তিনি বেশ কয়েকটি টেলিভিশন ধারাবাহিকে অভিনয় করেন, যার মধ্যে রয়েছে *[[দ্য সিনার (টিভি ধারাবাহিক)|দ্য সিনার]]* (২০১৭) এবং *[[সেভেন সেকেন্ডস (টিভি ধারাবাহিক)|সেভেন সেকেন্ডস]]* (২০১৮)। তিনি ২০১৭ সালের ট্রাইবেকা চলচ্চিত্র উৎসবে *[[ব্লেইম (২০১৭-এর চলচ্চিত্র)|ব্লেইম]]* (২০১৭) চলচ্চিত্রে অভিনয়ের জন্য সেরা অভিনেত্রীর পুরস্কার জিতেন এবং *দ্য ডার্ক* (২০১৯) চলচ্চিত্রে অভিনয়ের জন্য সেরা অভিনেত্রী বিভাগে ফ্যাঙ্গোরিয়া চেইনসো পুরস্কারের জন্য মনোনীত হন।

## কর্মজীবন
পিটসবার্গ এলাকার আঞ্চলিক মঞ্চনাটক *[[দ্য সাউন্ড অব মিউজিক|দ্য সাউন্ড অব মিউজিকে]]* গ্রেটল চরিত্রে অভিনয়ের মাধ্যমে আলেকজান্ডার ছয় বছর বয়সে অভিনয় শুরু করেন। তিনি তার শৈশবকাল জুড়ে দক্ষিণ-পশ্চিম পেনসিলভানিয়ার বেশিরভাগ সমতা মঞ্চে পেশাদারভাবে কাজ করেন, যার মধ্যে রয়েছে পিটসবার্গ গণনাট্যমঞ্চ, যেখানে তিনি টানা তিন বছর ধরে তাদের বার্ষিক শেক্সপিয়ার মনোলোগ প্রতিযোগিতায় প্রথম স্থান অর্জন করেন।

২০০৭ সালে আলেকজান্ডার নিউ ইয়র্ক শহরে চলে আসেন এবং বাণিজ্যিক ও প্রাসঙ্গিক টেলিভিশনে কাজ শুরু করেন। মাধ্যমিক বিদ্যালয়ে থাকাকালীন আলেকজান্ডার ব্রডওয়ের বাইরে র‍্যাটলস্টিক প্লেরাইটস মঞ্চে "দেয়ার *আর নো মোর বিগ সিক্রেটস"* নাটকে অভিনয় করেন। তার প্রথম পূর্ণদৈর্ঘ্য চলচ্চিত্রে অভিনয় ছিল *পোস্টালেস* নামক স্বাধীন চলচ্চিত্রে। এরপর তিনি *টেন থাউজেন্ড সেন্টস* এবং *ফ্যান গার্ল* চলচ্চিত্রে অভিনয় করেন।

২০১০ সালে তিনি *[[ল অ্যান্ড অর্ডার|ল অ্যান্ড অর্ডারের]] একটি পর্বে অতিথি চরিত্রে অভিনয় করেন*। তারপর থেকে তিনি বেশ কয়েকটি টেলিভিশন ধারাবাহিকে কাজ করেন, যার মধ্যে রয়েছে *[[বোর্ডওয়াক এম্পায়ার]]* (২০১১), *[[দ্য ফলোয়িং]]* (২০১৫), *[[দ্য সিনার (টিভি ধারাবাহিক)|দ্য সিনার]]* (২০১৭) এবং *[[সেভেন সেকেন্ডস (টিভি ধারাবাহিক)|সেভেন সেকেন্ডস]]* (২০১৮)*।*

২০১৭ সালে তিনি *[[ব্লেইম (২০১৭-এর চলচ্চিত্র)|ব্লেইম]]* (২০১৭) চলচ্চিত্রে একটি প্রধান ভূমিকায় অভিনয় করেন। বেশ কয়েকটি চলচ্চিত্র উৎসবে এটি প্রদর্শিত হয় এবং তার কাজের জন্য আলেকজান্ডার ২০১৭ সালের ট্রাইবেকা চলচ্চিত্র উৎসবে মার্কিন কাহিনী চলচ্চিত্রে সেরা অভিনেত্রীর পুরস্কার জিতেন।

## ব্যক্তিগত জীবন
আলেকজান্ডার নিজেকে একজন সর্বকামী হিসেবে পরিচয় দেন। তিনি পূর্বে *ব্লেইমের* সহ-অভিনেতা ও পরিচালক কুইন শেফার্ডের সাথে সম্পর্কে জড়িত ছিলেন।

## চলচ্চিত্র তালিকা
### চলচ্চিত্র

### ওয়েব

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:সর্বকামি অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:পিটসবার্গের অভিনেত্রী
বিষয়শ্রেণী:মার্কিন এলজিবিটিকিউ অভিনেত্রী
ইরানের পারমাণবিক কর্মসূচি

[থাম্ব| ইরানের একটি কুচকাওয়াজে ফারসি ভাষায় " [ডাউন উইথ ইসরায়েল|ইসরায়েলের মৃত্যু " শব্দটি প্রদর্শিত হয়েছে। ইরানের পারমাণবিক কর্মসূচিকে ইসরায়েলকে ধ্বংস করার অথবা এর অস্তিত্বকে হুমকির মুখে ফেলার একটি উপায় হিসেবে দেখা হয়। ]]
থাম্ব|আরাকের IR-40 সুবিধা
**ইরানের পারমাণবিক কর্মসূচি**, যা বিশ্বের সবচেয়ে বেশি তদন্ত করা বিষয় এবং এ নিয়ে তীব্র আন্তর্জাতিক উদ্বেগের জন্ম দিয়েছে। যদিও ইরান দাবি করে যে তাদের পারমাণবিক উচ্চাকাঙ্ক্ষা কেবল বেসামরিক উদ্দেশ্যে যার মধ্যে শক্তি উৎপাদনও অন্তর্ভুক্ত। দেশটি ঐতিহাসিকভাবে গোপন 'আমাদ (AMAD)' পারমাণবিক অস্ত্র প্রকল্প অনুসরণ করেছে za মার্কিন গোয়েন্দা তথ্য অনুসারে ২০০৩ সালে স্থগিত করা হয়েছিল। আন্তর্জাতিক পরমাণু শক্তি সংস্থা (IAEA) এবং বিশ্লেষকরা উভয়ই সতর্ক করে দিয়েছেন যে ইরানের বর্তমান ইউরেনিয়াম সমৃদ্ধকরণের মাত্রা শান্তিপূর্ণ উদ্দেশ্যে প্রয়োজনীয় মাত্রা ছাড়িয়ে গেছে, যা সামরিক পারমাণবিক কর্মসূচি ছাড়াই দেশগুলির মধ্যে সর্বোচ্চ পরিচিত মাত্রায় পৌঁছেছে। এর ফলে আশঙ্কা তৈরি হয়েছে যে ইরান পারমাণবিক অস্ত্র তৈরির দিকে এগিয়ে যাচ্ছে যা বিশেষ করে ইসরায়েল, মার্কিন যুক্তরাষ্ট্র এবং ইউরোপীয় দেশগুলির সাথে উত্তেজনা বৃদ্ধি করে চলেছে। মধ্যপ্রাচ্যে এই ইস্যুটি একটি গুরুত্বপূর্ণ উত্তেজনাপূর্ণ বিষয় হিসেবে রয়ে গেছে যার ফলে সেখানে সামরিক ও কূটনৈতিক দ্বন্দ্ব অব্যাহত রয়েছে। ২০২৫ সালে নিউ ইয়র্ক টাইমসের মতে, "যদি ইরান সত্যিই পারমাণবিক অস্ত্র তৈরির চেষ্টা করে - যা তারা আনুষ্ঠানিকভাবে অস্বীকার করে - তাহলে ইতিহাসের যেকোনো পারমাণবিক অস্ত্রধারী দেশের চেয়ে বেশি সময় নিচ্ছে।" 

## প্রেরণা
[থাম্ব| ইরানের একটি কুচকাওয়াজে ফারসি ভাষায় " [ডাউন উইথ ইসরায়েল|ইসরায়েলের মৃত্যু " শব্দটি প্রদর্শিত হয়েছে। ইরানের পারমাণবিক কর্মসূচিকে ইসরায়েলকে ধ্বংস করার অথবা এর অস্তিত্বকে হুমকির মুখে ফেলার একটি উপায় হিসেবে দেখা হয়। ]]

## ইতিহাস

### শাহের অধীনে উৎপত্তি (১৯৫০-১৯৭০)

### বিপ্লব-পরবর্তী পুনরুজ্জীবন এবং যুদ্ধের প্রভাব (১৯৭৯-১৯৮০)

### গোপন সম্প্রসারণ এবং অস্ত্রায়ন প্রচেষ্টা (১৯৯০-২০০২)

### প্রকাশ এবং আন্তর্জাতিক সংঘাত (২০০২-২০১৩)
### 

## আরও দেখুন

## তথ্যসূত্র


বিষয়শ্রেণী:ইরানের রাজনীতি
বিষয়শ্রেণী:ইরানের পারমাণবিক শক্তি
বিষয়শ্রেণী:ইরান–মার্কিন যুক্তরাষ্ট্র সম্পর্ক
বিষয়শ্রেণী:ইরানের পারমাণবিক কর্মসূচি
শিল্পে ব্ল্যাক ট্রান্স ফেমস

**ব্ল্যাক ট্রান্স ফেমস ইন দ্য আর্টস** (বিটিএফএ) হল একটি আমেরিকান একটি গোষ্ঠী, যা কৃষ্ণাঙ্গ ট্রান্স নারী এবং কৃষ্ণাঙ্গ ট্রান্স নন-বাইনারি নারীদের সহায়তা প্রদান করে। জর্ডিন জে কর্তৃক প্রতিষ্ঠিত এই সংস্থাটি নিউ ইয়র্কে অবস্থিত। 

## ইতিহাস
২০১৯ সালে, জর্ডিন জে নিউ ইয়র্ক বিশ্ববিদ্যালয়ে (এনওয়াইইউ) শিল্প রাজনীতিতে স্নাতকোত্তর ডিগ্রি অর্জন করার পর এই সংস্থার প্রতিষ্ঠা করে। বিটিএফএ -এর মূল লক্ষ্য হল শিল্পের ক্ষেত্রে  আগ্রহী কৃষ্ণাঙ্গ ট্রান্স নারী এবং কৃষ্ণাঙ্গ ট্রান্স নন-বাইনারি নারীদের মধ্যে সংযোগ স্থাপন করা এবং তাদের সামাজিক স্তরে উন্নীত করা।  এনওয়াইইউ-তে শিল্প ইতিহাস অধ্যয়নের ক্ষেত্রে শিল্পে কৃষ্ণাঙ্গ ট্রান্স নারীদের সম্পর্কে তথ্যে অভাব লক্ষ্য করার পর জর্ডিন জে *ওপেন মাইক নাইট* নামক একটি আলোচনাসভার আয়োজন শুরু করেন। সেই আলোচনাসভায় বিভিন্ন শিল্পীরা উপস্থিত হতেন  এবং বিভিন্ন পরিবেশনাও প্রস্তুত করতেন। এই আলোচনাসভার মাধ্যমে সোশ্যাল মিডিয়া এবং অন্যান্য গনমাধ্যমে সফল কৃষ্ণাঙ্গ ট্রান্স নারী শিল্পীদের কথা প্রচার করা হত। বর্তমানে অনলাইনে বিদ্যমান এই প্রতিষ্ঠানটির ওয়েবসাইটে শিল্পীদের কাজের সংগ্রহ, তথ্যভান্ডার এবং জরুরি ত্রাণ তহবিলের লিঙ্ক রয়েছে।

২০২০ সালের জুন মাসে, সংগঠনটি, জিএলাইটিএস, ব্ল্যাক ট্রান্স মিডিয়া, দ্যা ওকরা প্রজেক্ট এবং মার্সা পি জনসন ইনস্টিটিউটের মতো সংগঠনগুলির সাথে একত্রিত হয়ে *ব্রুকলিন লিবারেশন* পদযাত্রার আয়োজন করে।  সেই বছরের শেষের দিকে তৎকালীন কিছু ঘটনার পরিপ্রেক্ষিতে সংস্থার পক্ষ থেকে ট্রান্সজেন্ডার সমাজে বসবাসকারী সমকামীদের জন্য ২০০,০০০ ডলারেরও বেশি অর্থ সংগ্রহ করা হয়েছিল। 

২০২০ সালের নভেম্বরে, ফ্যাশন ডিজাইনার এলা এমহফ এই সংগঠনের প্রতি তার সমর্থন প্রকাশ করেন এবং সংস্থার তহবিলের অর্থ সংগ্রহের জন্য একটি অনুষ্ঠানের আয়োজন করেন। 

## তথ্যসূত্র

বিষয়শ্রেণী:২০১৯-এ প্রতিষ্ঠিত সংগঠন
বিষয়শ্রেণী:২০১৯-এ নিউ ইয়র্ক সিটিতে প্রতিষ্ঠিত
মার্কোস দা সিলভা ফ্রান্সা

**মার্কোস দা সিলভা ফ্রান্সা** (, ; জন্ম: ১০ সেপ্টেম্বর ১৯৮৯; **কেনু** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

## প্রারম্ভিক জীবন
মার্কোস দা সিলভা ফ্রান্সা ১৯৮৯ সালের ১০ই সেপ্টেম্বর তারিখে ব্রাজিলের সালভাদোরে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:ফ্লুমিনেন্সে ফুটবল ক্লাবের খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:লিগা এমএক্সের খেলোয়াড়
বিষয়শ্রেণী:ক্লাব আতলেতিকো মিনেইরোর খেলোয়াড়
বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড়
বিষয়শ্রেণী:পিরামিডস ফুটবল ক্লাবের খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড়
বিষয়শ্রেণী:ইউএই প্রো লিগের খেলোয়াড়
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
বেস্তিয়া

**বেস্তিয়া** হলো **মার্কোস গালিস্তেও পেদ্রার** (জন্ম ১১ এপ্রিল, ১৯৯২) মঞ্চ নাম। তিনি পূর্বে **ইভোরি মেস** নামে পরিচিত ছিলেন। বেস্তিয়া একজন স্প্যানিশ ড্র্যাগ কুইন এবং গায়িকা, যিনি *ড্র্যাগ রেস স্পেন*-এর তৃতীয় মৌসুমে প্রতিযোগিতা করার জন্য পরিচিত।

## পেশাজীবন
২০২১ সালে, ইভোরি মেস মঞ্চনামে পরিচিত থাকাকালীন ওয়েব ধারাবাহিক *এসো নো সে প্রেগুন্তা* (আমরা এটা জিজ্ঞাসা করি না)-এর *এসো নো সে প্রেগুন্তা: ড্র্যাগ কুইন* পর্বের অংশ হিসেবে বেস্তিয়ার একটি সাক্ষাৎকার নেওয়া হয়েছিল।

২০২৩ সালে বেস্তিয়া আপাতবাস্তব টেলিভিশন প্রতিযোগিতা *ড্র্যাগ রেস স্পেন*-এর তৃতীয় মৌসুমের প্রতিযোগীদের দলে যোগ দেন। ২০২৩ সালের ১৬ই এপ্রিল এর প্রিমিয়ার হয়। মৌসুমের অষ্টম পর্বে, বেস্তিয়া এলিমিনেশনের জন্য নির্বাচিত হন, যার ফলে তাকে মারিয়া পেলাইয়ের "লা নিনইয়া" গানে কেলি রোলারের বিরুদ্ধে ঠোঁট মেলানো প্রতিযোগিতায় লড়তে হয়। বিচারকরা অবশেষে কেলি রোলারকে বিজয়ী ঘোষণা করেন এবং বেস্তিয়া এই মৌসুমের জন্য বাদ পড়েন। তিনি ছিলেন মৌসুম থেকে বাদ পড়া নবম কুইন। বাদ পড়ার পর, তিনি বলেন যে তার মনে হয়েছে বিকল্প ড্র্যাগকে *ড্র্যাগ রেস*-এর অন্য ধরনের ড্র্যাগের মতো অতটা কদর করা হয় না, যা বিকল্প ড্র্যাগ-এর কুইনদের জন্য কম সুযোগ তৈরি করে।

ড্রাগ রেসে অংশগ্রহণের পর, বেস্তিয়া "সুয়েল্তা  লা বেস্তিয়া" (জন্তুটাকে মুক্ত করো) গানের মিউজিক ভিডিও প্রকাশ করেন, যা ছিল বাইবেলীয় রহস্যোদ্ঘাটন এবং পাঙ্ক নান্দনিকতার মতো ধারণা দ্বারা অনুপ্রাণিত। এতে তিনি মারকুস মাসালামি, কিমেরা, সাগা, আনেস্তেসিয়া এবং ২০২২ সালের মিস্টার পাপি স্পেন-এর বিজয়ী পাপ কার্কের মতো জাতীয় ড্র্যাগ শিল্পীদের সাথে মিলে কাজ করেছেন।

বেস্তিয়া ২০২২ সালের ১৪ই সেপ্টেম্বর থেকে শুরু হওয়া জাতীয় সফর গ্রান হোতেল দে লাস রেইনাসেরও অংশ ছিলেন, যেখানে তিনি তৃতীয় মৌসুমের কুইনদের সঙ্গে পারফর্ম করেন।

## ফিল্মোগ্রাফি
### টেলিভিশন

* *[[ব্রিং ব্যাক মাই গার্লস]]*

## ডিসকোগ্রাফি
### একক গান

## তথ্যসূত্র

## বহিঃসংযোগ

* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
খায়বার (ক্ষেপণাস্ত্র)

**খায়বার** (), যা **খোররামশাহর-৪** নামেও পরিচিত, এটি ইরানের তৈরি একটি মাঝারি পাল্লার ব্যালিস্টিক ক্ষেপণাস্ত্র, যা খোররামশাহর ক্ষেপণাস্ত্রের চতুর্থ প্রজন্মের অন্তর্ভুক্ত। এটি তৈরি করেছে ইরানের ইসলামী প্রজাতন্ত্রের প্রতিরক্ষা মন্ত্রণালয়। ২০২৩ সালের ৪ জুন, বৃহস্পতিবার এই ক্ষেপণাস্ত্রটি আনুষ্ঠানিকভাবে উন্মোচন করেন ইসলামী প্রজাতন্ত্রের প্রতিরক্ষামন্ত্রী মোহাম্মদ রেজা আশতিয়ানি। খোররামশাহর ব্যালিস্টিক ক্ষেপণাস্ত্রের পাল্লা ২,০০০ কিলোমিটার, এবং এটি ১,৫০০ কেজির ওয়ারহেড বহন করতে সক্ষম।

## উন্নয়ন
২০২৩ সালের ২৫ মে ইরানের প্রতিরক্ষামন্ত্রী মোহাম্মদ রেজা ঘারায়েই আশতিয়ানি এই ক্ষেপণাস্ত্রটি উন্মোচন করেন। দিনটি ছিল খোররামশাহর মুক্ত করার যুদ্ধের বার্ষিকী।

## নামকরণ
খোররামশাহর-৪ এর নামকরণ করা হয়েছে খোররামশাহর শহরের নাম অনুসারে। ১৯৮০-এর দশকে ইরান-ইরাক যুদ্ধ চলাকালে খোররামশাহর যুদ্ধের জন্য এই শহরটি বিখ্যাত হয়ে ওঠে। এছাড়াও এই ক্ষেপণাস্ত্রকে বলা হয় খায়বার, সপ্তম শতাব্দীতে আরবে খায়বার যুদ্ধের সময় মুসলিমদের দখলে আসা খায়বার দুর্গের নামে।

## তথ্যসূত্র

বিষয়শ্রেণী:ইরানের ভূমি থেকে ভূমিতে ক্ষেপণাস্ত্র
বিষয়শ্রেণী:ইরানের ট্যাকটিক্যাল ব্যালিস্টিক ক্ষেপণাস্ত্র
বিষয়শ্রেণী:২০২০-এর দশকে চালু সামরিক সরঞ্জাম
বিষয়শ্রেণী:ইরানের মাঝারি পাল্লার ব্যালিস্টিক ক্ষেপণাস্ত্র
লে হানেটন (লেসবিয়ান বার)

থাম্ব|অ্যানরি দ্য তুলুস-লত্রেক-এর 'ও অ্যানতোঁ' চিত্রকর্মটি ক্লিভল্যান্ড মিউজিয়াম অফ আর্ট-এর সংগ্রহে ১৯৫৯.৩০ নম্বরে রয়েছে।
**লে হানেটন ("দ্য জুন বাগ")** ছিল ১৮৯০-এর দশক এবং ১৯০০-এর দশকের প্রথম দিকের প্যারিসের মঁমার্ত জেলার রু পিগালে ৭৫ নম্বরে অবস্থিত একটি জনপ্রিয় লেসবিয়ান বার। এটি মাদাম আরমান্ড ব্রাজিয়ার নামে এক মহিলা পরিচালনা করতেন, যিনি তুলুস লত্রেকের বিখ্যাত লিথোগ্রাফ 'ও অ্যানতোঁ' এর বিষয়বস্তু ছিলেন।

## ইতিহাস
এই ব্রাসেরিটি ছিল মঁমার্ত জেলার বেশ কয়েকটি বেল ইপোক স্থাপনার মধ্যে অন্যতম যা লেসবিয়ানদের জন্য নির্ধারিত ছিল যার মধ্যে লা সুরি এবং লে র্যাত মঁর ও অন্তর্ভুক্ত ছিল। ১৮৯০-এর দশকে মাদাম আরমান্ড ব্রাজিয়ার এটি চালু করেন। তিনি একজন প্রাক্তন যৌনকর্মী ছিলেন এবং আমান্ডিন নামেও পরিচিত ছিলেন।

সাংবাদিক জঁ লোরাঁ লে অ্যানতোঁ এবং মঁমার্তের অন্যান্য লেসবিয়ান প্রতিষ্ঠানগুলির নারী গ্রাহকদের বর্ণনা করেছেন তরুণ ও বৃদ্ধ, ক্যাবারে গায়িকা, চিত্রশিল্পীর মডেল, গৃহিণী এবং ধনী সমাজের মহিলাদের মিশ্রণ হিসেবে।

এটি সেই সময়ের প্যারিসীয় গাইডবুকগুলিতে অন্তর্ভুক্ত ছিল এবং মঁমার্তের রাতের জীবন সম্পর্কে আগ্রহী ধনী দর্শনার্থীদের জন্য "গ্র্যান্ড ডিউকস" ট্যুরেও এর উল্লেখ ছিল।

'দ্য গাইড দে প্ল্যাসিয়র আ প্যারিস' এই বারটিকে একটি "প্যাথলজিক্যাল কৌতূহল" হিসেবে বর্ণনা করেছে:

## শিল্প ও সাহিত্যে চিত্রায়ন
থাম্ব|থিয়েটারে একটি বাক্স লট্রেক করুন (লিথ)
পুরুষদের বারে প্রবেশে নিরুৎসাহিত করা হলেও, চিত্রশিল্পী তুলুস লত্রেক, যিনি কাছাকাছি থাকতেন, ১৮৯৭-১৮৯৯ সালে এখানে প্রায়শই যেতেন। তার লিথোগ্রাফ "ও অ্যানতোঁ" মাদাম আরমান্ডকে তার বারের ভিতরে একটি টেবিলে দেখা যায়। তাকে তার লিথোগ্রাফ 'লা গ্রঁদ লজ' "এ বক্স অ্যাট দ্য থিয়েটার")-এও চিত্রিত করা হয়েছে, যেখানে তাকে উভকামী নৃত্যশিল্পী এমিলিয়েন ডি'আলেঁসোঁ-এর সাথে একটি থিয়েটার বক্সে বসে থাকতে দেখা যায়। লত্রেকের একটি জীবনীতে, আরমান্ড ব্রাজিয়ারকে "আরমান্ড লা বোরগন" হিসেবে উল্লেখ করা হয়েছে এবং বলা হয়েছে যে তিনি লত্রেককে "মাতৃসুলভ স্নেহ" দেখাতেন, যখন লত্রেক তাকে "লা গ্যামবেতা" বলে উল্লেখ করতেন একজন একচোখা রাজনীতিবিদের নামে, কারণ তার একটি চোখ ছিল না।

লেখক, গায়ক এবং গীতিকার গ্যাব্রিয়েল মঁতোয়া চিত্রশিল্পী এবং লিথোগ্রাফার অডিলো রেদোঁ -এর সাথে মঁমার্তের বিভিন্ন নাইটক্লাব এবং ব্রাসেরির চিত্রণগুলির একটি সিরিজে সহযোগিতা করেছিলেন, যার মধ্যে লে অ্যানতোঁ অন্তর্ভুক্ত ছিল। তার ১৮৯৬ সালের 'রোমান কমিক দ্যু শ্যাত নোয়া' - ব্ল্যাক ক্যাটের কমিক উপন্যাস)-এ, মঁতোয়া অ্যানতোঁ দ্বারা অনুপ্রাণিত হয়ে লেখা তার কবিতা, 'লে লেসবিয়েনস', "অ্যানতোঁ এবং লা সুরি-র মহিলাদের উদ্দেশ্যে" উৎসর্গ করেন।

কবিতায়, তিনি বারের গ্রাহকদের "প্রেমের বিকৃত ফুল" হিসেবে বর্ণনা করেছেন যারা "তাদের কনুইতে হেলান দিয়ে লাস্যময়ী", এবং "অ্যান্ড্রোজাইন ও স্ফিংস" হিসেবে যারা "অদ্ভুত আবেগকে পুষ্ট করে"।

## আরও দেখুন

* লে মনোকল (লেসবিয়ান বার)
* চেজ মাউন
* প্যারিসে এলজিবিটি সংস্কৃতি
* পালমায়ার (বার মালিক)

## তথ্যসূত্র

বিষয়শ্রেণী:নারী ইতিহাসে ১৮৯০-এর দশক
বিষয়শ্রেণী:এলজিবিটিকিউ ইতিহাসে ১৮৯০-এর দশক
বিষয়শ্রেণী:বস্তুবাদী নারীবাদী
বিষয়শ্রেণী:প্যারিসের পানীয় প্রতিষ্ঠান
বিষয়শ্রেণী:বিলুপ্ত এলজিবিটিকিউ পানীয় প্রতিষ্ঠান
বিষয়শ্রেণী:ফ্রান্সে এলজিবিটিকিউ মদ্যপান প্রতিষ্ঠান
বিষয়শ্রেণী:বিলুপ্ত লেসবিয়ান বার
ভিক্টোরিয়া ক্রুজ

**ভিক্টোরিয়া ক্রুজ** একজন মার্কিন এলজিবিটি অধিকার ও সহিংসতা বিরোধী কর্মী এবং অবসরপ্রাপ্ত পারিবারিক সহিংসতা পরামর্শদাতা। তিনি মার্শা পি. জনসন এবং সিলভিয়া রিভেরার সমসাময়িক একজন কর্মী। ২০১৭ সালের *[[দ্য ডেথ অ্যান্ড লাইফ অব মার্শা পি. জনসন]]* তথ্যচিত্রে তাকে দেখানো হয়।

## প্রারম্ভিক জীবন ও শিক্ষা
ক্রুজের জন্ম পুয়ের্তো রিকোর গুয়ানিকায়। চার বছর বয়সে তিনি তার পরিবারের সাথে ব্রুকলিনের রেড হুকে চলে আসেন। ক্রুজ অল্প বয়সেই ট্রান্সজেন্ডার হিসেবে নিজেকে আত্মপ্রকাশ করেন। তিনি বলেন, "আমি ভিন্নভাবে জন্মগ্রহণ করেছি এবং আমি সবসময় একজন নারী হিসেবে অভিনয় করেছি।" তার পরিবার তাকে সমর্থন করে।

ক্রুজ মাধ্যমিক বিদ্যালয় থেকে প্রসাধনবিদ্যার লাইসেন্স নিয়ে পাশ করেন এবং পরে ব্রুকলিন কলেজ থেকে স্নাতক ডিগ্রি অর্জন করেন। একজন চিকিৎসকের সাহায্যে লিঙ্গ পরিবর্তনের প্রক্রিয়া শুরু করার পর তিনি পশ্চিম ভিলেজের কিছু ক্লাবে নর্তকী ও নৃত্যশিল্পী হিসেবে কাজ করতেন। সে সময় তিনি স্টোনওয়াল দাঙ্গার সময় স্টোনওয়াল ইন নামের একটি ক্লাবে নিয়মিত যেতেন, কারণ তিনি সেই ক্লাবের এক দারোয়ানের সঙ্গে প্রেম করছিলেন। ১৯৭০ সালে স্টোনওয়াল দাঙ্গার এক বছর পর ক্রুজ প্রথম সমকামী গৌরবযাত্রায় অংশ নেন, যা তখন "ক্রিস্টোফার স্ট্রিট লিবারেশন ডে" নামে পরিচিত ছিল।

## কর্মজীবন ও সক্রিয়তা
ব্রুকলিন কলেজ থেকে স্নাতক সম্পন্ন করার পর মঞ্চে কাজ খুঁজে না পাওয়ায় ক্রুজ একজন নরসুন্দরী হিসেবে কাজ করতেন। তিনি আর্থিকভাবে কষ্ট পেতেন এবং ভাঙ্গা কোকেনে আসক্ত হয়ে পড়েন।

এরপর ক্রুজ ব্রুকলিনের কবল হিল নার্সিং হোমে কাজ শুরু করেন। ১৯৯৬ সালে চারজন নারী সহকর্মী তাকে হাতড়ে ধরে যৌন হয়রানি করে। সহিংসতা বিরোধী প্রকল্পের সহায়তায় তিনি হামলার খবর দেন। চারজন নারীর মধ্যে দুজনকে হয়রানির অভিযোগে দোষী সাব্যস্ত করা হয়; অন্যরা খালাস পেয়ে যায়।

এরপর ১৯৯৭ সালে ক্রুজ সহিংসতা বিরোধী প্রকল্পের সাথে কাজ শুরু করেন। তিনি এলজিবিটি-বিরোধী সহিংসতা এবং ধর্ষণের শিকারদের সাহায্য করার জন্য তার জীবন উৎসর্গ করেন।

২০১৭ সালে ক্রুজ ডেভিড ফ্রান্সের *[[দ্য ডেথ অ্যান্ড লাইফ অব মার্শা পি. জনসন]]* তথ্যচিত্রে প্রদর্শিত হন। চলচ্চিত্রে ক্রুজ ১৯৯২ সালে জনসনের মৃত্যুকে প্রথমে আত্মহত্যা বলা হলেও তিনি আসলে কীভাবে মারা যান তা নিয়ে একটি তদন্ত পরিচালনা করেন। ক্রুজ জনসনকে "আমাদের সম্প্রদায়ের রোজা পার্কস" হিসেবে উল্লেখ করেন। তথ্যচিত্রটি ২০১৭ সালের ট্রাইবেকা চলচ্চিত্র উৎসবে সম্প্রচার করা হয় এবং পরবর্তীতে বিশ্বব্যাপী বিতরণের জন্য নেটফ্লিক্স কর্তৃক অধিগ্রহণ করা হয় এবং ৬ অক্টোবর মুক্তি দেয়া হয়।

## সম্মাননা ও স্বীকৃতি
* ২০১২ &#x2013; জাতীয় অপরাধ শিকার পরিষেবা পুরস্কার (মহাপরিদর্শক এরিক হোল্ডার কর্তৃক প্রদত্ত)

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৪০-এর দশকে জন্ম
বিষয়শ্রেণী:ব্রুকলিন কলেজের প্রাক্তন শিক্ষার্থী
বিষয়শ্রেণী:রূপান্তরকামী অধিকার কর্মী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:নিউ ইয়র্ক (অঙ্গরাজ্যের) এলজিবিটিকিউ ব্যক্তি
বিষয়শ্রেণী:মার্কিন ট্রান্সজেন্ডার নারী